Felix Baumgartner

Felix Baumgartner ( [ˈfeːlɪks ˈbaʊ̯mˌɡaʁtnɐ]; 20 April 1969 – 17 Julai 2025) ialah seorang penerjun udara, pelagak ngeri dan penerjun BASE berbangsa Austria. Beliau mencatat rekod dunia dengan menerjun kira-kira setinggi  dan mencapai kelajuan sekitar , atau Mach 1.24, pada 14 Oktober 2012, lalu menjadi orang pertama menerjun pecah batasan bunyi tanpa bantuan kenderaan. Beliau juga terkenal kerana melakukan lagak-lagak yang agak berbahaya sepanjang kerjayanya. Baumgartner menghabiskan masa dalam tentera Austria di mana beliau berlatih terjun payung, termasuk mendarat di zon sasaran kecil.

Beliau meninggal dunia pada 17 Julai 2025 dalam kemalangan luncur layar di Itali.

 Awal hayat 
Felix Baumgartner lahir pada 20 April 1969 di Salzburg, Austria. Sewaktu kecil, beliau berimpian hendak terbang dan terjun udara.

Beliau pernah bekerja sebagai mekanik tentera. Beliau menyertai Angkatan Tentera Austria usia 18 selama lima tahun sebagai pemandu kereta kebal dan kemudiannya askar terjun di sekolah seni bela dan sukan tentera Wiener Neustadt; namun beliau terpaksa digugurkan kerana salah laku diri.Sprecher, Margrit (14 November 2013). Felix Baumgartner: Sein tiefster Fall. Die Zeit. 

 Kerjaya sebagai penerjun bebas 

 BASE 
Pada tahun 1999, beliau menuntut rekod dunia untuk terjunan payung terjun tertinggi dari sebuah bangunan dengan terjun dari Menara Berkembar Petronas di Kuala Lumpur, Malaysia. Pada 25 Julai 2003, Baumgartner menjadi orang pertama yang terjun udara di seberang Selat Inggeris dengan menggunakan sayap gentian karbon yang dibuat khusus. This page gives the date of Baumgartner's jump as 31 July 2003. Alban Geissler yang membangunkan sayap gentian karbon SKYRAY bersama Christoph Aarns, menerangkan selepas terjunan Baumgartner bahawa sayap yang digunakan oleh beliau itu merupakan salinan untuk dua buah sayap SKYRAY prototaip yang dijual kepada Red Bull (penaja Baumgartner) dua tahun sebelumnya.Abrams, p. 251.

Baumgartner juga mencatat rekod dunia untuk terjunan BASE yang terendah sekali dengan terjunan  dari tangan patung Cristo Redentor di Rio de Janeiro. Lompatan ini turut menimbulkan pertikaian sesama penerjun BASE yang berhujah bahawa Baumgartner memetik ketinggian patung berkenaan sebagai ketinggian terjunannya tetapi mendarat di atas cerun di bawah kaki patung, apalagi para penerjun BASE yang lain pernah terjun dari patung itu tetapi menghindari publisiti.Abrams, p. 249.

Beliau menjadi orang pertama yang menerjun BASE dari Jejambat Millau di Perancis pada 27 Jun 2004Millau Viaduct dan juga orang pertama yang terjun udara ke atas, kemudian terjun BASE dari bangunan Turning Torso di Malmö, Sweden pada 18 Ogos 2006.  Pada 12 Disember 2007, beliau menjadi orang pertama yang melompat dari dek cerapan di tingkat ke-91 Taipei 101 di Taipei, Taiwan.

Red Bull Stratos
Pada Januari 2010, dilaporkan bahawa Baumgartner bekerja bersama sepasukan saintis dan syarikat minuman penaja Red Bull projek Red Bull Stratos dalam untuk mencuba terjunan udara yang tertinggi dalam rekod. 

Percubaan Terjunan
Pada 15 Mac 2012, Baumgartner membuat percubaan terjunan yang pertama dari ketinggian . Terjunan bebas itu memakan masa 3 minit dan 43 saat, mencapai kelajuan yang mencecah , sebelum payung terjun dibuka. Seluruh terjunan itu lamanya sekitar 8 minit dan 8 saat, maka Baumgartner menjadi orang ketiga yang berpayung terjun dengan selamat dari ketinggian melebihi .

Pada 25 Julai 2012, Baumgartner membuat precubaan terjunan yang kedua dari ketinggian . Beliau memakan masa 90 minit untuk mencapai altitud sasaran, dan terjunan bebasnya dianggarkan lamanya 3 minit dan 48 saat sebelum payung terjun dibuka.

Beliau terjun ke Bumi dari belon helium di stratosfera pada 14 Oktober 2012. Dalam projek ini, beliau mencatat rekod altitud untuk penerbangan belon berorang, terjunan payung terjun dari altitud tertinggi, dan halaju jatuh bebas tertinggi.

 terjunan Utama 
Pelancaran asalnya dijadualkan pada 9 Oktober 2012, tetapi ditangguh akibat keadaan cuaca yang tidak selamat, maka pelancaran dijadualkan semula dan misi akhirnya berlangsung pada 14 Oktober 2012 apabila Baumgartner mendarat di timur negeri New Mexico selepas menerjun dari ketinggian rekod dunia . Berasaskan data yang disediakan, Baumgartner turut mencatat rekod untuk penerbangan belon berorang yang tertinggi (pada ketinggian yang sama) dan kelajuan terjun bebas yang terlaju pada , menjadikan beliau manusia pertama yang memecah batasan bunyi di luar kenderaan. Baumgartner terjun bebas selama 4 minit dan 19 saat, iaitu 17 saat lebih daripada terjunan oleh mentornya, Joseph Kittinger pada tahun 1960.

Latihan untuk terjunan
Pada mulanya, Baumgartner bergelut dengan klaustrofobia setelah menghabiskan masa di dalam sut tekanan yang diperlukan untuk terjunan, tetapi mengatasinya dengan bantuan daripada seorang pakar psikologi sukan dan pakar-pakar yang lain.(CNN) Report. Retrieved October 14, 2012.NYDaily News:Red Bull Stratos Retrieved October 15, 2012. 

 Kehidupan peribadi 
Ketika ditanya dalam temu bual bersama akhbar Austria, Kleine Zeitung, sama ada beliau hendak menceburi bidang politik pada masa akan datang, Baumgartner mengetepikan soalan itu, dengan menyatakan bahawa "contoh Arnold Schwarzenegger" menunjukkan bahawa "anda tidak boleh menggerakkan apa-apa di dalam demokrasi", dan beliau mengidamkan "kediktatoran sederhana [...] yang dipimpin oleh para tokoh berpengalaman yang datang dari (sektor) swasta ekonomi". Akhirnya, beliau menegaskan bahawa dirinya "tidak mahu melibatkan diri dalam politik."

Pada 6 November 2012, Baumgartner didapati bersalah kerana menyerang sentuh lalu didenda €1500 selepas menumbuk muka seorang pemandu lori Yunani.Körperverletzung: Felix Baumgartner schuldig orf.at, German. 6 November 2012Supersonic skydiver Felix Baumgartner found guilty of punching Greek lorry driver in road rage incident dailymail.co.uk, 6 November 2012

Baumgartner bertunang dengan Nicole Öttl, seorang peragawati dan bekas ratu cantik (Miss Lower Austria 2006). Nama ibu beliau ialah Eva.Baumgartner's mother's name has also been reported as Ava.

 Kemalangan maut 
Baumgartner meninggal dunia pada usia 56  tanggal 17 Julai 2025 dalam kemalangan luncur layar berenjin di mana beliau hilang kawalan,  dan menghempas pondok kayu di pekarangan kampung perkemahan Le Mimos. di bandar pantai Porto Sant'Elpidio berdekatan Fermo di pantai timur semenanjung Itali. Kemalangan ini turut menyebabkan kecederaan kepada seorang wanita berdekatan akibat kesan serpihan di tempat kejadian. Alatan penerjunan beliau dirampas untuk tujuan penyiasatan; datuk bandar Porto Sant'Elpidio, Massimiliano Ciarpella, dan rakan sepangkatnya di Fermo, Paolo Calcinaro, menerbitkan ucapan takziah kepada keluarga Felix atas pemergiannya.

 Anugerah 
 Hadiah Bambi, 2012, Felix Baumgartner Er bekommt einen BAMBI!

Rujukan

Nota kaki

Pautan luar

Red Bull Stratos Project
Space Dive, BBC documentary about Baumgartner (2012), 90 minutes. 


Category:Penerjun udara Austria
Category:Terjun angkasa